b"\n_START_ARTICLE_\nAbidjan\n_START_SECTION_\nHist\xc3\xb2ria\n_START_PARAGRAPH_\nLa ciutat va cr\xc3\xa9ixer arran de la construcci\xc3\xb3 d'un nou moll el 1931 i a causa de la seva designaci\xc3\xb3 com a capital de la col\xc3\xb2nia francesa el 1933. La inauguraci\xc3\xb3 del canal de Vridi el 1951 va permetre un important creixement del seu port, que passava a estar connectat amb el mar. El 1983, Yamoussoukro fou designada la nova capital estatal, per\xc3\xb2 la majoria de les oficines del Govern i les ambaixades encara s\xc3\xb3n a Abidjan.\n_START_SECTION_\nLlocs d'inter\xc3\xa8s\n_START_PARAGRAPH_\nLa ciutat \xc3\xa9s la seu de la Universitat d'Abidjan, de diversos instituts t\xc3\xa8cnics, de la biblioteca nacional i de diversos museus._NEWLINE_Com a llocs destacats trobem la catedral de Saint-Paul (projectada per Aldo Spiritom), el Museu Municipal d'Art Contemporani de Cocody i la reserva forestal del Parc du Banco. El barri de Le Plateau \xc3\xa9s conegut pels seus gratacels, fet inusual a l'\xc3\x80frica Occidental. \xc3\x89s el centre de negocis d'Abidjan. Amb les seves botigues de categoria i les terrasses dels caf\xc3\xa8s, Le Plateau \xc3\xa9s el lloc preferit dels passavolants. El barri \xc3\xa9s tamb\xc3\xa9 la seu de diversos bancs."